Javlon Umarbekov Toshkentning yangi ramzini ishlab chiqish bo‘yicha komissiya tarkibidan chiqdi. Uning o‘zi tanlovda qatnashmoqchi

Toshkent shahri ramzini ishlab chiqish bo‘yicha komissiyaning yig‘ilishi bo‘lib o‘tdi. Bu haqda, shahar hokimligi matbuot xizmatiga tayanib, “Kun.uz” xabar bermoqda.

Yig‘ilishda tanlovga doir bir qator masalalar muhokama etilgan. Komissiya ko‘p sonli talabgorlar iltimosi bilan tanlovga ijodiy ishlarni qabul qilish muddati 2018-yil 17-sentyabr 23:59 ga qadar uzaytirish haqida qaror qabul qilgan.
Shuningdek, Anvar Mamajonov va Javlon Umarbekovning mazkur tanlovda shaxsan ishtirok etish istagi borligini inobatga olgan holda, komissiya ularning o‘z tarkibidan chiqishlarini ma’qullagan.